ไมเนอฯควัก362ล.ซื้อร้านสเต็ก
&#8220;ไมเนอฯ&#8221;ควัก 362 ล้านบาท ซื้อร้านสเต็กออสเตรเลีย บุ๊ครายได้ไตรมาส 4 ปีนี้ น้ำท่วมกระทบไม่มาก
30 ต.ค. 2565

“ไมเนอฯ”ควัก 362 ล้านบาท ซื้อร้านสเต็กออสเตรเลีย บุ๊ครายได้ไตรมาส 4 ปีนี้ น้ำท่วมกระทบไม่มาก
บริษัท ไมเนอร์ อินเตอร์เนชั่นแนล(MINT)แจ้งว่า ได้ซื้อกิจการร้านอาหารสเต็กภายใต้แบรนด์"ริพส์แอนด์รัมพส์"ในประเทศออสเตรเลีย ผ่านบริษัท"เดอะ คอฟฟี่ คลับ โฮลลดิ้ง"ซึ่งเป็นบริษัทร่วมทุนที่ไมเนอร์ฯถือหุ้นในสัดส่วน 50% โดยมีมูลค่าเงินลงทุนประมาณ 362.20 ล้านบาท 
นายชัยพัฒน์ ไพฑูรย์ รองประธานฝ่ายกลยุทธ์และการลงทุน บริษัท ไมเนอร์ อินเตอร์เนชั่นแนล เปิดเผยว่า การเข้าซื้อกิจการดัง
กล่าวเป็นไปตามแผนรุกธุรกิจร้านอาหารในออสเตรเลียที่มีศักยภาพเติบโตสูงและช่วยต่อยอดธุรกิจเดิมที่มีอยู่แล้ว โดย"ริพส์แอนด์รัมพส์"มีสาขา 6 แห่ง มีรายได้ประมาณปีละ 700-800 ล้านบาท ซึ่งบริษัทจะเริ่มรับรู้รายได้ในช่วงไตรมาส 4 ปีนี้ ตามสัดส่วนการถือหุ้นใน"เดอะ คอฟฟี่ คลับ โฮลลดิ้ง"
ทั้งนี้บริษัทมีแผนขยายสาขา"ริพส์ แอนด์ รัมพส์" อีก 2 แห่งภายในปีนี้ และ 46 สาขา ภายในปี 2556 และตั้งเป้าเพิ่มยอดขายแต่ละสาขาให้สูงขึ้น เนื่องจากบริษัทมีระบบบริหารจัดการที่ดี ช่วยลดต้นทุนและเพิ่มประสิทธิภาพในการทำกำไรมากขึ้น
นายชัยพัฒน์ กล่าวว่า บริษัทได้รับผลกระทบจากเหตุน้ำท่วมไม่มาก โดยในส่วนของธุรกิจโรงแรมยังไม่มีทรัพย์สินเสียหาย แต่มีลูกค้าบางส่วนยกเลิกการจองห้องพักในเขตกรุงเทพฯ ส่งผลให้อัตราเข้าพักช่วเดือนต.ค.อยู่ที่ 57-58% ต่ำกว่าที่คาดการณ์ไว้ที่ 60-65% แต่อัตราเข้าพักเฉลี่ยทั้งปีล่าสุดอยู่ที่ 55% เพิ่มขึ้นจากปีก่อนที่ 50%
สำหรับธุรกิจอาหารและค้าปลีกได้รับผลกระทบไม่มากเช่นกัน เพราะมีจำนวนร้านอาหารที่ปิดดำเนินการเพียง 60 สาขา จากทั้งหมด 1,200 สาขา และมีจุดขายสินค้าปิดดำเนินการ 10 แห่ง จากทั้งหมด 200 แห่ง